Document ID: 32011D0236

NÕUKOGU RAKENDUSOTSUS 2011/236/ÜVJP,
12. aprill 2011,
millega rakendatakse otsust 2011/137/ÜVJP piiravate meetmete kohta seoses olukorraga Liibüas
EUROOPA LIIDU NÕUKOGU,
võttes arvesse nõukogu 28. veebruari 2011. aasta otsust 2011/137/ÜVJP piiravate meetmete kohta seoses olukorraga Liibüas, (1) eelkõige selle artikli 8 lõikeid 1 ja 2 koostoimes Euroopa Liidu lepingu artikli 31 lõikega 2,
ning arvestades järgmist:
(1)
Nõukogu võttis 28. veebruaril 2011 vastu otsuse 2011/137/ÜVJP piiravate meetmete kohta seoses olukorraga Liibüas.
(2)
Võttes arvesse Liibüas valitseva olukorra tõsidust, tuleks lisada täiendavad isikud ja üksused otsuse 2011/137/ÜVJP IV lisas esitatud nende isikute ja üksuste loetellu, kelle suhtes kohaldatakse piiravaid meetmeid.
(3)
Lisaks tuleks II ja IV lisa nimekirjadest välja jätta üks isik ning ajakohastada teatud isikute ja üksustega seotud teavet kõnealuse otsuse I, II, III ja IV lisas esitatud loetelus,
ON VASTU VÕTNUD KÄESOLEVA OTSUSE:
Artikkel 1
Otsuse 2011/137/ÜVJP I, II, III ja IV lisa asendatakse vastavalt käesoleva otsuse I, II, III ja IV lisa tekstiga.
Artikkel 2
Käesolev otsus jõustub selle vastuvõtmise kuupäeval.
Luxembourg, 12. aprill 2011

Labels: 18
5
11